CELEX: 32016D2118
Language: bg
Date: 2016-10-28 00:00:00
Title: Решение (ЕС) 2016/2118 на Съвета от 28 октомври 2016 година за подписване, от името на Съюза, и временно прилагане на Споразумението за стратегическо партньорство между Европейския съюз и неговите държави членки, от една страна, и Канада, от друга страна

3.12.2016   
            
            
               BG
            
            
               Официален вестник на Европейския съюз
            
            
               L 329/43
            
         РЕШЕНИЕ (ЕС) 2016/2118 НА СЪВЕТА
   от 28 октомври 2016 година
   за подписване, от името на Съюза, и временно прилагане на Споразумението за стратегическо партньорство между Европейския съюз и неговите държави членки, от една страна, и Канада, от друга страна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, параграф 1 и член 37 от него,
   като взе предвид Договора за функционирането на Европейския съюз, и по-специално член 212, параграф 1, във връзка с член 218, параграф 5 и член 218, параграф 8, втора алинея от него,
   като взе предвид съвместното предложение на Европейската комисия и на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 8 декември 2010 г. Съветът упълномощи Комисията и върховния представител да започнат преговори за рамково споразумение с Канада, което да замени Съвместната политическа декларация за отношенията между ЕС и Канада от 1996 г.
            
         
               (2)
            
            
               При отчитане на тесните исторически отношения и все по-близките връзки между страните, както и желанието им да укрепят и разширят отношенията си по амбициозен и новаторски начин, преговорите по Споразумението за стратегическо партньорство между Европейския съюз и неговите държави членки, от една страна, и Канада, от друга страна (наричано по-долу„Споразумението“), приключиха успешно с парафирането му в Отава на 8 септември 2014 г.
            
         
               (3)
            
            
               В член 30 от споразумението се предвижда то да се прилага временно преди влизането му в сила.
            
         
               (4)
            
            
               Споразумението следва да бъде подписано от името на Съюза. Части от споразумението следва да се прилагат временно в съответствие с член 30 от него до приключване на необходимите за сключването на споразумението процедури.
            
         
               (5)
            
            
               Подписването на споразумението от името на Съюза и временното прилагане на части от него не засягат разпределението на компетентността между Съюза и неговите държави членки в съответствие с Договорите,
            
         ПРИЕ НАСТОЯЩОТО РЕШЕНИЕ:
   Член 1
   1.   Разрешава се подписването, от името на Съюза, на Споразумението за стратегическо партньорство между Европейския съюз и неговите държави членки, от една страна, и Канада, от друга страна, при условие за сключването на посоченото споразумение.
   2.   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето(ата), упълномощено(и) да подпише(ат) споразумението от името на Съюза.
   Член 3
   1.   До влизането в сила на споразумението, в съответствие с член 30 от него и при условие че са извършени предвидените в посочения член нотификации, изброените по-долу части от споразумението се прилагат временно между Съюза и Канада, но само доколкото обхващат въпроси, попадащи в компетентността на Съюза, включително въпроси, попадащи в компетентността на Съюза да определя и прилага общата външна политика и политика на сигурност:
   
               а)
            
            
               дял I: член 1;
            
         
               б)
            
            
               дял II: член 2;
            
         
               в)
            
            
               дял III: член 4, параграф 1, член 5 и член 7, буква б);
            
         
               г)
            
            
               дял IV:
               
                           —
                        
                        
                           член 9, член 10, параграф 2, член 10, параграф 3, член 12, параграф 4, член 12, параграф 5, член 12, параграф 10, членове 14, 15, 16 и 17;
                        
                     
                           —
                        
                        
                           член 12, параграф 6, член 12, параграф 7, член 12, параграф 8, член 12, параграф 9 и член 13, доколкото тези разпоредби са ограничени до въпроси, по които Съюзът вече е упражнил своята компетентност във вътрешен план;
                        
                     
         
               д)
            
            
               дял V: член 23, параграф 2;
            
         
               е)
            
            
               дял VI: членове 26, 27 и 28;
            
         
               ж)
            
            
               дял VII: членове 29, 30, 31, 32, 33 и 34, доколкото тези разпоредби са ограничени до целта да се осигури временното прилагане на споразумението.
            
         2.   Датата, от която споразумението ще бъде прилагано временно, ще бъде публикувана в Официален вестник на Европейския съюз от Генералния секретариат на Съвета.
   Член 4
   Настоящото решение влиза в сила в деня след приемането му.
   
      Съставено в Брюксел на 28 октомври 2016 година.
      
         
            За Съвета
         
         
            Председател
         
         M. LAJČÁK